**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL VIEŠOSIOS ĮSTAIGOS „LAZDIJŲ LIGONINĖ“ TEIKIAMŲ ATLYGINTINŲ PASLAUGŲ KAINŲ IR TARIFŲ NUSTATYMO**

2019 m. gruodžio 16 d. Nr. 34-210

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos sveikatos priežiūros įstaigų įstatymo 28 straipsnio 4 punktu, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi, Kitų Lazdijų rajono savivaldybės remiamų sveikatos priežiūros paslaugų sąrašo, patvirtinto Lazdijų rajono savivaldybės tarybos 2005 m. gruodžio 6 d. sprendimu Nr. 5TS-992 „Dėl kitų Lazdijų rajono savivaldybės remiamų sveikatos priežiūros paslaugų sąrašo, jų teikimo ir apmokėjimo tvarkos“, 2 punktu, viešosios įstaigos „Lazdijų ligoninė“ įstatų, patvirtintų Lazdijų rajono savivaldybės tarybos 2013 m. kovo 29 d. sprendimu Nr. 5TS-694 „Dėl viešosios įstaigos „Lazdijų ligoninė“ įstatų pakeitimo ir patvirtinimo ir pritarimo viešosios įstaigos „Lazdijų ligoninė“ vidinei struktūrai“, 32.3 papunkčiu bei atsižvelgdama į viešosios įstaigos „Lazdijų ligoninė“ 2019-10-04 raštą Nr. LLS-381 „Dėl mokamų paslaugų įkainių patvirtinimo“, Lazdijų rajono savivaldybės taryba nusprendžia:

1. Nustatyti viešosios įstaigos „Lazdijų ligoninė“ teikiamų atlygintinų paslaugų kainas ir tarifus (be pridėtinės vertės mokesčio) pagal priedą.

2. Pripažinti netekusiu galios Lazdijų rajono savivaldybės tarybos 2018 m. vasario 20 d. sprendimą Nr. 5TS-1200 „Dėl viešosios įstaigos „Lazdijų ligoninė“ teikiamų atlygintinų paslaugų kainų ir tarifų nustatymo“.

3. Nurodyti, kad šis sprendimas įsigalioja 2020 m. sausio 1 dieną.

Savivaldybės merė Ausma Miškinienė

Jolita Galvanauskienė, tel. (8 318) 66 112

Lazdijų rajono savivaldybės tarybos

2019 m. gruodžio d.

sprendimo Nr.

priedas

VIEŠOSIOS ĮSTAIGOS „LAZDIJŲ LIGONINĖ“ TEIKIAMŲ ATLYGINTINŲ PASLAUGŲ KAINOS IR TARIFAI (BE PRIDĖTINĖS VERTĖS MOKESČIO)

1. Medicininio automobilio nuomos ligonių, kurių pervežimas į medicinos įstaigas viešajai įstaigai „Lazdijų ligoninė“ nėra kompensuojamas iš Privalomojo sveikatos draudimo fondo lėšų, pervežimui į kitas medicinos įstaigas kaina – 0,45 Eur už 1 km.

2. Slaugos ir palaikomojo gydymo lovų finansavimas socialiai remtiniems, beglobiams ir neturintiems socialinio draudimo garantijų asmenims, viršijusiems nustatytą lovadienių (120 dienų gydymo trukmę) skaičių – 37,00 Eur už 1 lovadienį 1 asmeniui. Apmokama Lazdijų rajono savivaldybės biudžeto lėšomis.

3. Valstybės sienos apsaugos tarnybos prie Lietuvos Respublikos vidaus reikalų ministerijos Varėnos pasienio rinktinės sulaikytiems asmenims, kuriems suteikiamos laikinosios priežiūros paslaugos – 30,00 Eur už 1 lovadienį 1 asmeniui.

4. Skaitmeninė rentgeno nuotrauka (35 × 43 cm dydžio) – 6,00 Eur už 1 nuotrauką.

5. Skaitmeninės rentgeno nuotraukos (35 × 43 cm dydžio) įrašymas į duomenų laikmeną – 1,50 Eur už 1 nuotraukos įrašymą (su duomenų laikmenos kaina).

6. Dantų rentgeno nuotrauka – 5,00 Eur už 1 nuotrauką.

7. Medicininių dokumentų kopijavimo paslaugos:

7.1. už 1 A4 formato popieriaus lapą – 0,10 Eur;

7.2. už formato popieriaus lapą iš abiejų pusių – 0,15 Eur;

7.3. už 1 A3 formato popieriaus lapą – 0,15 Eur;

7.4. už 1 A3 formato popieriaus lapą iš abiejų pusių – 0,20 Eur.

**\_\_\_\_\_\_\_\_\_\_\_\_\_\_**

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VIEŠOSIOS ĮSTAIGOS „LAZDIJŲ LIGONINĖ“ TEIKIAMŲ ATLYGINTINŲ PASLAUGŲ KAINŲ IR TARIFŲ NUSTATYMO“ PROJEKTO**

**AIŠKINAMASIS RAŠTAS**

2019 m. gruodžio 9 d.

Lazdijų rajono savivaldybės tarybos sprendimo „Dėl viešosios įstaigos „Lazdijų ligoninė“ teikiamų atlygintinų paslaugų kainų ir tarifų nustatymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos sveikatos priežiūros įstaigų įstatymo 28 straipsnio 4 punktu, Lietuvos Respublikos viešųjų įstaigų įstatymo 10 straipsnio 1 dalies 3 punktu ir 8 dalimi, Kitų Lazdijų rajono savivaldybės remiamų sveikatos priežiūros paslaugų sąrašo, patvirtinto Lazdijų rajono savivaldybės tarybos 2005 m. gruodžio 6 d. sprendimu Nr. 5TS-992 „Dėl kitų Lazdijų rajono savivaldybės remiamų sveikatos priežiūros paslaugų sąrašo, jų teikimo ir apmokėjimo tvarkos“, 2 punktu, viešosios įstaigos „Lazdijų ligoninė“ įstatų, patvirtintų Lazdijų rajono savivaldybės tarybos 2013 m. kovo 29 d. sprendimu Nr. 5TS-694 „Dėl viešosios įstaigos „Lazdijų ligoninė“ įstatų pakeitimo ir patvirtinimo ir pritarimo viešosios įstaigos „Lazdijų ligoninė“ vidinei struktūrai“, 32.3 papunkčiu bei atsižvelgiant į viešosios įstaigos „Lazdijų ligoninė“ 2019-10-04 raštą Nr. LLS-381 „Dėl mokamų paslaugų įkainių patvirtinimo“.

Šio projekto tikslas – nustatyti viešosios įstaigos „Lazdijų ligoninė“ teikiamų atlygintinų paslaugų kainas ir tarifus (be pridėtinės vertės mokesčio) pagal priedą. Pripažinti netekusiu galios Lazdijų rajono savivaldybės tarybos 2018 m. vasario 20 d. sprendimą Nr. 5TS-1200 „Dėl viešosios įstaigos „Lazdijų ligoninė“ teikiamų atlygintinų paslaugų kainų ir tarifų nustatymo“. Šis sprendimas įsigalioja 2020 m. sausio 1 dieną.

Šis sprendimo projektas parengtas atsižvelgiant į tai, kad nuo 2019-09-01 Lietuvos Respublikos sveikatos apsaugos ministro 2019 m. liepos 18 d. įsakymu Nr. V-872 „Dėl Lietuvos Respublikos sveikatos apsaugos ministro 2011 m. gruodžio 27 d. įsakymo Nr. V-1145 „Dėl aktyviojo gydymo stacionarinėms paslaugoms nepriskiriamų asmens sveikatos priežiūros paslaugų, kurių išlaidos apmokamos privalomojo sveikatos draudimo fondo biudžeto lėšomis, ir jų bazinių kainų sąrašų ir slaugos ir palaikomojo gydymo paslaugų ir jų bazinių kainų sąrašo patvirtinimo“ pakeitimo pakeistos slaugos ir palaikomojo gydymo paslaugų ir jų bazinių kainų sąrašas, kuriame slaugos ir palaikomojo bei Negalinčių savęs aptarnauti ligonių, kurių Bartelio indeksas iki 40 balų, slauga ir palaikomasis gydymas – vieno lovadienio kaina padidėjo apie 10 proc. Todėl viešoji įstaiga „Lazdijų

ligoninė“ 2019-10-04 raštu Nr. LLS-381 „Dėl mokamų paslaugų įkainių patvirtinimo“ kreipėsi prašydama pakeisti viešosios įstaigos „Lazdijų ligoninė“ teikiamų atlygintinų paslaugų kainas ir tarifus, padidinant 2 punkte nustatytą slaugos ir palaikomojo gydymo lovų finansavimą socialiai remtiniems, beglobiams ir neturintiems socialinio draudimo garantijų asmenims, viršijusiems nustatytą lovadienių (120 dienų gydymo trukmę) skaičių – 37,00 Eur už 1 lovadienį 1 asmeniui. Tokia kaina teikiama, kadangi yra išvedamas vidurkis Slaugos ir palaikomojo gydymo paslaugų ir jų bazinių kainų sąraše, patvirtintame Lietuvos Respublikos sveikatos apsaugos ministro 2011 m. gruodžio 27 d. įsakymo Nr. V-1145 „Dėl aktyviojo gydymo stacionarinėms paslaugoms nepriskiriamų asmens sveikatos priežiūros paslaugų, kurių išlaidos apmokamos privalomojo sveikatos draudimo fondo biudžeto lėšomis, ir jų bazinių kainų sąrašų ir slaugos ir palaikomojo gydymo paslaugų ir jų bazinių kainų sąrašo patvirtinimo“, kainų, nurodytų 1 ir 5 eilutėje, nes VšĮ „Lazdijų ligoninė“ daugiausia suteikia paslaugų, nurodytų šiose pozicijose. Iki šiol Lazdijų rajono savivaldybės tarybos 2018 m. vasario 20 d. sprendimu Nr. 5TS-1200 „Dėl viešosios įstaigos „Lazdijų ligoninė“ teikiamų atlygintinų paslaugų kainų ir tarifų nustatymo“ buvo nustatyta Slaugos ir palaikomojo gydymo lovų finansavimas socialiai remtiniems, beglobiams ir neturintiems socialinio draudimo garantijų asmenims, viršijusiems nustatytą lovadienių (120 dienų gydymo trukmę) skaičių kaina – 28,00 Eur už 1 lovadienį 1 asmeniui. Taip pat rašte paprašyta papildyti Viešosios įstaigos „Lazdijų ligoninė“ teikiamų atlygintinų paslaugų kainas ir tarifus nauja paslauga – dantų rentgeno nuotrauka (5,00 Eur už 1 nuotrauką).

Viešosios įstaigos „Lazdijų ligoninė“ teisinis statusas – viešoji įstaiga. Įstaigos steigėja ir savininkė (dalininkė) yra Lazdijų rajono savivaldybė. Lazdijų rajono savivaldybės, kaip įstaigos savininkės, teises ir pareigas įstaigoje įgyvendina Lazdijų rajono savivaldybės taryba.

Viešosios įstaigos „Lazdijų ligoninė“ veiklos tikslas – teikti prieinamas, saugias, kokybiškas, kvalifikuotas, efektyvias ambulatorines ir stacionarines asmens sveikatos priežiūros paslaugas pacientams, tenkinti jų bei visuomenės poreikius ir lūkesčius.

Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė